cyanic-selkie/wikianc huggingface dataset:
Qiaocheng
Kulturminner
I distriktet befinner seg Familieklanen Caos graver (曹氏家族墓群, Cáoshì jiāzú mùqún), Huaixilou, (花戏楼, Huāxìlóu) og Bozhous gamle krigstunnel (亳州古地道, Bòzhōu gǔ dìdao), som aller e oppført på Folkerepublikken Kinas liste over kulturminner.
Robespierre (Paris Metro)
Stasjonen betjener linje 9.
Mexicos Grand Prix 2017
Mexicos Grand Prix 2017 (offisielt navn: Formula 1 Gran Premio de México 2017) var et Formel 1-løp som ble arrangert 29. oktober 2017 på Autódromo Hermanos Rodríguez i Mexico by i Mexico. Det var den 18. runden i Formel 1-sesongen 2017.
Løpet ble vunnet av Max Verstappen i Red Bull Racing, mens andreplassen gikk til Valtteri Bottas i Mercedes GP, og tredje til Ferraris Kimi Räikkönen. VM-lederen Lewis Hamilton sikret seg sitt fjerde verdensmesterskap, ettersom Sebastian Vettel bare klarte fjerdeplass og dermed ikke lenger hadde mulighet til å ta igjen Hamiltons ledelse.
Løpet
Noter til tabellene:
Stillingen i mesterskapene etter løpet
Førermesterskapet
Konstruktørmesterskapet
Cheon Eun-bi
Cheon Eun-bi (født 7. februar 1992) er en sørkoreansk landhockeyspiller. Hun representerte landet sitt under Sommer-OL 2012 i London, der hun endte på åttendeplass med det sørkoreanske landslaget.
Unni Diesen
Diesen ble cand.oecon. i 1932 og mag.art. i 1937. Hun var ansatt i Rikstrygdeverket fra 1925 til 1935, og var sekretær i Handelsdepartementets fiskeriavdeling fra 1936.
Hun var datter av Henry Diesen, kommanderende admiral i Norge ved krigsutbruddet 9. april 1940.
Nova Granada
Nova Granada er en kommune i delstaten São Paulo i sørøstregionen av Brasil.
FK Budućnost Podgorica
Fudbalski klub Budućnost Podgorica er en fotballklubb fra Montenegro. Klubben ble stiftet i 1925 i det som da var Kongeriket av serbere, kroater og slovenere. Etter andre verdenskrig byttet klubben navn til Budućnost Titograd, ettersom Podgorica fikk navnet Titograd. Klubbens største suksess var i 1965 og 1977 da laget nådde finalen i den jugoslaviske cupen. I 1965 ble det tap for Dinamo Zagreb med 2-1, og i 1977 ble Hajduk Split for sterke og vant 2-0 etter ekstraomganger.
Birthday
«Birthday» er en sang som er fremført av The Beatles og utgitt på dobbelt-albumet The Beatles (også kjent som The White Album). Den er hovedsakelig skrevet av Paul McCartney, men han fikk hjelp av de resterende Beatles-medlemmene til å skrive den ferdig. På vanlig vis ble den kreditert Lennon/McCartney.
Innspilling
Paul McCartney ankom først i Abbey Road Studios den 18. september 1968. Det var seks dager til hans fremtidige kone Linda Eastman ville fylle 27 år. McCartney satte seg ved pianoet og komponerte et riff som var inspirert av gjennomgangstemaet til Rosco Gordons «Just A Little Bit» (utgitt 1960). De andre medlemmene ankom studio etter hvert, og etter at alle hadde kommet med hvert sine bidrag, spilte de inn 20 tagninger med grunnkompet på et firesporsbånd. Foruten trommer og bass, bestod kompet av to gitarer som spilte det samme riffet, men med en oktavs forskjell. Da grunnkompet var ferdig innspilt omtrent klokken 20:30 på kvelden, dro Beatles-medlemmene og øvrig studio-personell hjem til McCartney (som bodde i nærheten av studioet) for å se på filmen The Girl Can't Help It. De dro tilbake til studio straks etter at filmen var ferdig. Først ble kompet overført til et åttesporsbånd slik at de fikk plass til overdubbinger. Ringo Starr la på ekstra skarptrommeslag samtidig som George Harrison spilte tamburin (med hanske slik at han slapp å få blemmer). McCartney og Lennon la på sine stemmer to ganger, mens Harrison bidro med en harmonistemme. Yoko Ono og Pattie Harrison tok seg av et damekor, mens Starr og Mal Evans bidro med håndklapp.
Midtveis i sangen (ca 1:48) er det et lite såkalt «mellomstikk» som er inspirert av gruppen Cream.
Ellers var the Beatles produsent George Martin på ferie, og derfor var hans assistent Chris Thomas som vikarierte som produsent.
I sin bok Revolution in the Head, hevder Ian MacDonald at kun Lennon spiller sologitar, og at Harrison spiller bass. Videre hevder MacDonald at Starr spiller tamburin, men sistnevnte påstand stemmer ikke overens med opplysningene i bøker som The Beatles Monthly Book, The Complete Recording Sessions og Recording the Beatles.
Andre versjoner
McCartney ga ut et konsertversjon av «Birthday» på CD-singel i 1990, mens gruppen Underground Sunshine ga ut en versjon i 1969 som ble en Top 40 hit i USA.
7. juli 2010 fylte Ringo Starr 70 år og holdt en konsert med sitt All-Starr Band i Radio City Music Hall i New York City. Etter at konserten var ferdig, gikk musikerne ut på scenen sammen med Paul McCartney og startet opp «Birthday». Dette var uten Starrs medvitende siden han kom stormende til trommesettet sitt på scenen for å bli med. Etter at sangen er ferdig, omfavner Starr og McCartney hverandre, hvorpå Starr sier «hvilken overraskelse!!» inn i mikrofonen. Blant andre musikere, var Joe Walsh med på gitar.
Kjelleveien (Tønsberg)
Kjelleveien (21-23, 26-30) er en 750 meter lang vei fra Kjellekrysset til Slottsfjelltunnelen i Tønsberg.
Nintendo 3DS
Nintendo 3DS (ニンテンドー3DS) er en håndholdt spillkonsoll fra Nintendo. 3DS simulerer «3D-effekter uten å måtte bruke spesialbriller», ved hjelp av autostereoskopi. Konsollen er bakoverkompatibel med alle DS-spill (inkludert DSiWare). Konsollen ble annonsert i en kort pressemelding 23. mars 2010, og senere både vist fram og for første gang prøvetestet av journalister under E3 2010. Nintendo 3DS er en del av Nintendo DS-familien.
Konsollen ble annonsert å ha en veiledende utslagspris på 25 000 yen i Japan, 249,99 dollar i USA, mens de lot markedet bestemme i Europa. Mange store europeiske selskaper satt utsalgsprisen på mellom 219,99 og 229,99 britiske pund. I Norge lå utsalgsprisen på konsollen ved utgivelsen om lag 2 400 kroner.
Det har blitt sagt at 3DS på mange måter er kraftigere enn Wii, men grafisk sett nærmest like kraftig som Nintendo GameCube, og Namco har kalt den håndholdte konsollen en av spillhistoriens viktigste utgvielser.
Nintendo 3DS finnes ved utgivelse i fargene blå og svart, markedsført under navnene «Aqua Blue» og «Cosmo Black». Sommeren 2011 lanserer Nintendo en tredje farge, røde «Red Flare». 25. november 2011 ble også "Zelda 25th Anniversary Edition" lansert, medfølgende en Zelda inspirert 3DS i svart og gull, inklusive remaken Ocarina of time 3D.
Funksjoner
Nintendo 3DS er den første håndholdte spillkonsollen som kan vise 3D-bilder. 3D-effekten simuleres ved hjelp av autostereoskopi. Det er også den første bevegelighetsfølsomme spillkonsollen på markedet, selv om dette har vært vanlig i andre håndholdte enheter, som smarttelefoner. Den innehar også en flat analog stick, en «hjem»-knapp (en slags universal pause- og valgmeny) og en IR-port. Konsollen inneholder ett digitalkamera på innsiden for å ta bilder/filme sitt eget ansikt, i tillegg til to digitalkamera på utsiden med mulighet for å ta «3D-bilder». Bilder tatt av en selv kan også brukes til å lage automatiske Mii-figurer. Det er mulig å overføre Mii-figurer allerede laget på Wii, men det vil ikke være mulig å overføre Mii-er fra 3DS til Wii. Dette skyldes nye design-muligheter i 3DS.
I tillegg til å ha intern flash-minne, har konsollen SD-port.
3DS har to skjermer, en widescreen-skjerm oppe med mulighet til 3D-visning, og en 4:3-skjerm nede uten 3D-mulighet. Den nederste skjermen er berøringsfølsom og styres med en pekepenn («stylus»). Pekepennen som kommer med 3DS er uttrekkbar (teleskopisk) og måler 10 cm på det lengste.
3DS har i motsetning til tidligere DS-konsoller ikke Game Boy Advance-port. Konsollen har derimot en nettbutikk hvor det er mulig å laste ned Game Boy og Game Boy Color-spill. Det er foreløpig ikke gitt noen informasjon om Game Boy Advance-spill også vil gjøres tilgjengelige i nettbutikken.
Batteritiden på 3DS varierer ut ifra lysstyrke og om man spiller 3DS eller DS-spill. Batterivarigheten er kortere med 3DS-spill, og vil ha en levetid på 3–5 timer. Konsollen kan lades i en forankringsstasjon. Det er mulig å ha 3DS-en i sovemodus, for å tillate SpotPass og StreetPass-aktivitet.
3D
Det er mulig å skru av og på 3D-visning under spilling. Alle spill som har støtte for 3D vil også kunne spilles i 2D. Konsollen har muligheten til å spille av videoklipp i 3D, og Nintendo demonstrerte under E3 2010 dette ved å spille av trailer for filmene Dragetreneren, To på rømmen og Legenden om vaktuglene i 3D. Det er usikkert hva Nintendo kommer til å tilby av 3D-videomuligheter, men Nintendo has inngått en avtale med Aardman Animations om å utgi kortfilmer på ett minutt av Sauen Shaun.
Barry Weitzenberg
Charles Barry Weitzenberg (født 30. september 1946 i Palo Alto), amerikansk vannpolospiller som deltok i de olympiske leker 1968 i Mexico by og 1972 i München. Weitzenberg vant en olympisk bronsemedalje i vannpolo under Sommer-OL 1972 i München. Han var med på det amerikanske laget som kom på tredjeplass i vannpoloturneringen bak Sovjetunionen og Ungarn under Sommer-OL 1972. Weitzenberg spilte ni kamper og scoret ett mål i OL-turneringen.
Nintendo 3DS
3D-fotografering
Nintendo 3DS har to digitalkameraer på baksiden av konsollen som vil gjøre det mulig å ta to bilder samtidig i litt forskjellig vinkel. Ved å analysere og sammenligne små forskjeller i de to bildene vil maskinen kunne registrere hvor langt unna objekter er. Disse forskjellene blir brukt til å lage ett 3D-bilde bestående av to ordinære 2D-bilder.
StreetPass og SpotPass
Nintendo 3DS har to funksjoner som gjør at konsollen vil kommunisere med trådløse nettverk og andre 3DS-konsoller dersom de kommer innenfor rekkevidde. Kommunikasjonen vil skje automatisk for støttede funksjoner og spill dersom man har konsollen påslått eller i dvalemodus (klapset igjen).
StreetPass vil automatisk koble seg opp mot 3DS-konsoller i nærheten og utveksle informasjon. Det krever ikke å ha spesifikke spill kjørende, da informasjonen kan hentes fra internt lagrede filer. Denne funksjonen gir mulighet til å sende og motta informasjon om Mii-er eller spillfigurer. I et spill som Nintendogs + Cats vil det for eksempel være mulig for at de to digitale kjæledyrene «møter på hverandre».
Med SpotPass kan 3DS automatisk koble seg til Internett via Wi-Fi, og hente nye meldinger, nyheter o.l. uten at man trenger å logge seg på manuelt.
Nettbutikk
I likhet med Wii har 3DS tilgang til en nettbutikk direkte fra konsollen, kalt eShop, hvor det er mulig å kjøpe diverse programvare, 3DSWare og spill fra tidligere bærbare konsoller som Game Boy, Game Boy Color, Game Gear og TurboGrafx 16. Nettbutikken er ikke tilgjengelig fra utgivelsesdatoen, men bli gjort tilgjengelig via en systemoppdatering på et senere tidspunkt.
Spill
Nintendo 3DS har mottatt massiv interesse fra spillutviklere, delvis på grunn av Nintendos markedsposisjon, og delvis på grunn av mulighetene for 3D og kraftig maskinvare. I motsetning til tidligere håndholdte spillkonsoller fra Nintendo er 3DS sonelåst.
Flere spillutviklere vil relansere spill fra tidligere konsoller i 3D på Nintendo 3DS, inkludert Nintendos The Legend of Zelda: Ocarina of Time og Star Fox 64, Capcoms Super Street Fighter IV, Konamis Metal Gear Solid 3: Snake Eater og Ubisofts Rayman 2: The Great Escape.
Noen av de kommende spillene fra kjente spillserier inkluderer Tom Clancy's Splinter Cell 3D, Tom Clancy's Ghost Recon: Shadow Wars, Resident Evil: The Mercenaries 3D, Resident Evil: Revelations, Kingdom Hearts 3D: Dream Drop Distance og Super Monkey Ball 3D, i tillegg til nye Sonic, Bomberman og Pro Evolution Soccer-spill. Nintendo vil også gjenopplive Kid Icarus-serien med spillet Kid Icarus: Uprising.
Nintendo 3DS ble lansert på det europeiske markedet samtidig som de Nintendo-utviklede spillene Pilotwings Resort og Nintendogs + Cats, i tillegg til 11 tredjepartsutviklede spill. I Nord-Amerika var Nintendo-spillet Steel Diver og to ekstra tredjepartsutviklede spill også tilgjengelig fra dag én.
Heddal Idrettslag
Fotball
A-laget spiller i 2019 i 7. divisjon.
Skihopp
Heddal eier og drifter den 100 meter store hoppbakken Tveitanbakken i Heddal.
Liste over ordførere i Nes i Sør-Trøndelag
Liste over ordførere i Nes i Trøndelag omfatter årene fra 1899 til 1963 mens Nes var en selvstendig kommune på Fosen i Sør-Trøndelag.
Med formannskapslovene av 1837 ble Nes en del av Ørland formannskapsdistrikt (kommune), slik det allerede var en del av samme prestegjeld. I 1852 ble Bjugn prestegjeld opprettet, og i 1853 ble Bjugn utskilt som egen kommune, og Nes som en del av denne. I 1899 ble Nes og Stjørna utskilt fra Bjugn som egne kommuner. I 1964 ble Nes, Jøssund og den nordlige delen av Stjørna slått sammen med Bjugn kommune under navnet Bjugn. I 2020 ble Ørland og Bjugn slått sammen, slik at Nes igjen er en del av Ørland kommune. Den lengstsittende ordføreren var lærer Olav Wigdahl, som var ordfører i 18 år. Brukseieren på øya Tarva, Johan Andreas Johansen, var ikke bare kommunens første ordfører, men var også vararepresentant til Stortinget i seks av de sju treårsperiodene mellom 1883 og 1903. Både Johan Andreas Johansen og Nicolai Vahl døde mens de satt i ordførervervet.
Den NS-oppnevnte ordføreren Karl Hellem hadde ingen kommunepolitisk erfaring da han ble oppnevnt, men kom tilbake som varaordfører i perioden 1960–63, valgt på ei borgerlig fellesliste. Den nest siste ordføreren, Helmer Nygaard, var også den første varaordføreren i den nye Bjugn kommune etter sammenslåinga i 1964.
John Morris (geolog)
John Morris (født 19. februar 1810, død 7. januar 1886) var en engelsk geolog.
Morris var professor i geologi ved University College London fra 1854 til 1877.
Styringsvitenskap
Styringsvitenskap er et begrep som brukes om akademiske fag som dominerer i et lands statsadministrasjon, særlig den høyere, sentrale statsadministrasjonen, og som har stor innflytelse over et lands politikk.
I europeisk middelalder var det teologiutdannede som utgjorde det universitetsutdannede forvaltningsapparatet under konger og stormenn. Med fremveksten av den moderne forvaltningsstaten i tidlig moderne tid ble jus den viktigste styringsvitenskapen i de fleste europeiske land; de fleste embetsmenn og andre høye statstjenestemenn var utdannet jurister. Etter andre verdenskrig er samfunnsvitenskapene kommet til, blant dem fag som samfunnsøkonomi (tidligere kalt sosialøkonomi) og spesialiserte, sterkt styringsorienterte fag som offentlig administrasjon, samfunnsplanlegging med mere. I norsk historie er det vanlig å si at juristene dominerte frem til midten av 1900-tallet, og at sosialøkonomi på mange måter inntok rollen som den fremste styringsvitenskapen i etterkrigstiden. Fra 1970-tallet blir også sosiologien regnet som en styringsvitenskap.
I de siste årtiene har jussen igjen styrket sin tradisjonelle rolle som styringsvitenskap i Norge og mange andre land, noe som henger sammen med såkalt rettsliggjøring, det vil si at stadig flere spørsmål får en rettslig karakter og i stor grad avgjøres av jurister. Noe av årsaken til dette er økt makt til overnasjonale organer, slik som EU-byråkrati og domstoler. Spørsmål som tidligere kunne avgjøres nokså fritt av politikere på nasjonalt nivå har nå ofte en rettslig side. EU-direktiver regulerer f.eks. stadig flere saksfelt, og mange typer saker kan bringes inn for europeiske domstoler.
Rome (Paris Metro)
Rome er en stasjon på metroen i Paris.
Stasjonen betjener linje 2.
Jieshou
Jieshou (kinesisk: 界首; pinyin: Jièshǒu) er et byfylke i byprefekturet Fuyang i provinsen Anhui i Folkerepublikken Kina.
Tianying, en by i byfylket, har et viktig anlegg for resirkulering av bly. Dette har medført store forurensninger.
Martin Eden
Martin Eden er en amerikansk stumfilm fra 1914, regissert av Hobart Bosworth.
Stadion Galgenwaard
Stadion Galgenwaard er et fotballstadion i Utrecht i Nederland. Stadionet har vært hjemmearena for fotballklubben FC Utrecht siden 1970. Stadionet ble renovert på 2000-tallet og har en kapasitet på nesten 24 500 tilskuere.
Stadionet fikk sitt nåværende navn, Stadion Galgenwaard, i januar 2002.
Det nederlandske landslaget har spilt flere kamper på stadionet. Den første var 27. april 1983, en vennskapskamp mot Sverige (0-3).
Stadionet har også blitt brukt i to VM-finaler. I landhockey-VM i 1998 ble Nederland verdensmestere etter å ha spilt 3-2 i finalen mot Spania. I 2005 ble finalen i U20-VM (FIFA World Youth Championship) spilt på Galgenwaard. Argentina vant 2-1 over Nigeria, med 2 mål av Lionel Messi.
Wang Shizhen
Wang Shizhen (kinesisk: 王士珍, Wade-Giles: Wang Shih-chen; født i 1861 i Zhengding i dagens provins Hebei i Kina, død 1. juli 1930) var en kinesisk general og politiker under Republikken Kina.
Han var krigsminister tre ganger (1915–1916 og to ganger i 1917), og statsminister fra 1917 til 1918.
Freestyle under Vinter-OL 2010 – Hopp menn
Hopp for menn under vinter-OL 2010 i Vancouver, Canada, finner sted 22. februar på Cypress Bowl Ski Area i Cypress Provincial Park, West Vancouver.
Tianchang
Tianchang (kinesisk: 天长; pinyin: Tiāncháng) er et byfylke i bydistriktet Chuzhou i provinsen Anhui i Folkerepublikken Kina.
Befolkningen var på 601,391 innbyggere i 1999.
Gary Sheerer
Gary Peter Sheerer (født 18. februar 1947 i Berkeley), amerikansk vannpolospiller som deltok i de olympiske leker 1968 i Mexico by og 1972 i München. Sheerer vant en olympisk bronsemedalje i vannpolo under Sommer-OL 1972 i München. Han var med på det amerikanske laget som kom på tredjeplass i vannpoloturneringen bak Sovjetunionen og Ungarn under Sommer-OL 1972. Sheerer spilte ni kamper og scoret sju mål i OL-turneringen.
Saint-Ambroise (Paris Metro)
Saint-Ambroise er en stasjon på metroen i Paris.
Stasjonen betjener linje 9.
Australsk fotball
Australsk fotball (på australsk folkemunne aussie rules, AFL eller footy) er en sportsgren som minner om gælisk fotball. Banen er oval 135-185 meter lang og 110-155 meter bred. Begge lag består av 18 spillere. Australsk fotball er en fysisk krevende og en ekstremt hurtig sport. Fysisk kontakt er en viktig del av spillet, hvor det er tillatt å takle spillere som har ballen og bruke kroppen til å forhindre andre spillere i å komme til ballen. Sporten inneholder elementer fra europeisk fotball, rugby, gælisk fotball og en del ting som kun finnes i australsk fotball.
Resultatet skrives med tre tall: mål, behind og total poengsum. F.eks. 10, 13, 73 som betyr at det er skåret 10 mål og 13 behinds, som da gir et samlet resultat på 73 poeng.
En kamp varer i 4 quarters. Hvert quarter er på 20 minutter effektiv spilletid, på grunn av skader, straffespark og innkast blir det lagt til tid, så en quarter varer vanligvis mellom 25-30 minutter.
Spilleren
En god australsk fotballspiller skal kunne takle, gripe, slå med knyttet neve og sparke ballen. Sporten krever hurtighet, fysisk styrke, «gode hender» og evnen til å lese spillet. I forhold til mere velkjente idretter minner australsk fotball om håndball i forhold til fysisk kontakt, og at gode australsk fotballspillere ofte har samme egenskaper som gode håndballspillere.
Det er 18 spillere på hvert lag på banen. I de mindre seriene i Europa og Skandinavia spilles det lokalt med færre spillere som f.eks. 12 spillere. Det spilles med mye bytter, så et lag kan bestå av opp til 22 spillere.
Regler
Ballen er oval og brukes kun til australsk fotball, selv om den kan minne litt om en rugbyball. Den er litt mindre enn en rugbyball og litt større enn en amerikansk fotball. Ballen må sparkes eller hand passes. Den skal ikke kastes. En hand pass betyr at ballen bokses videre til en medspiller. Ballen sparkes mens spilleren holder den i hendene. Sparketeknikken minner veldig om en punters spark i amerikansk fotball. En spiller som har ballen må takles fra kne til skulder. En takling består i at spilleren fastholdes og kastes til jorden (det er tillatt å holde fast i trøya, som er meget kraftig og uten armer). Hvis ballen ikke avleveres hurtig når en spiller er blitt taklet blir det dømt frispark til den taklende spilleren, som må sparke den. Medspillere må dekke den spilleren som har ballen for å forhindre motspillere i å komme frem til ballen; obstruksjon. I australsk fotball kalles denne type dekning av ballen for å gjete ballen. Det er også tillatt å bruke skulderen til å holde motspillere vekk fra ballen eller til å beskytte seg selv.
En av de viktigste og mest markante elementer i australsk fotball er en mark. Hvis ballen blir grepet etter at den har blitt sparket mer enn 15 meter gjennom lufta, uten den har blitt berørt av noen, får den spilleren som mottar ballen et mark, som da blir et frispark. Han kan så sparke ballen fritt uten at motspillerne kan angripe ham. Kampen for å få en mark blir ofte til noen fantastiske og spektakulære luftdueller. Det er tillatt å bruke andre spillere som hjelp til komme høyere opp etter ballen, eller skubbe til andre spillere så lenge man kriger om ballen. Det er ikke tillatt å holde fast i en spiller som ikke har ballen.
Banen
Det er mål i hver ende av banen. Målene består av 4 loddrette stolper uten tverrligger. Det kan scores mål og behinds. Et mål gir seks poeng og en behind 1 poeng. Det er mål når ballen sparkes gjennom de to midterste stolpene uten at den berøres underveis. Hvis ballen går mellom de midterste og ytterste stolpene blir det en behind, som gir ett poeng. Det spilles på en stor oval bane (en cricketbane). Melbourne Cricket Ground (MGC), hvor Grand Final (finalen i den australske AFL, en slags super bowl i australsk fotball) spilles hvert år i september, måler 160 meter i lengde og bredde.
Tilskuerrekorden for en kamp i australsk fotball er 121 696. Den ble satt i 1970 under VFL Grand Final på Melbourne Cricket Ground. Lagene som spilte var Carlton Football Club mot Collingwood Football Club, og Carlton vant med 17,9,111 mot Collingwoods 14,17,101.
Australsk fotball i Norge
Australsk fotball har blitt spilt i Norge siden ca. 2005. De australske fotballagene holder til i Oslo og Ås. Oslo-laget heter Oslo Crows, og Ås-laget heter Ås Battlers. Oslo Crows har tidligere spilt i vestsvensk liga mot lag fra Göteborg og Karlstad. En liga Oslo Crows vant i både 2011 og 2012.
I 2012 startet tidenes første norske liga, Kenguru Cup. Her delte Oslo Crows seg i to, Oslo Øst og Oslo Vest. De to Oslo-lagene og Ås spilte så mot hverandre i serien. Oslo Øst ble til slutt seriemestere i denne serien.
Alle lagene ble startet av australskfødte nordmenn.
Norge deltok for første gang i Euro Cup i september 2012 i Edinburgh. Her ble det tap mot Skottland, Danmark og England i gruppespillet (dødens gruppe), før det ble seier over Østerrike og Island i Plate-sluttspillet (C-sluttspillet). Norge fikk totalt 13. plassen i Euro Cup 2012. Første målscorer i en offisiell kamp for Norge var Brage Blomdal med sitt åpningsmål mot Danmark i første kamp.
Landslagstroppen for Euro Cup 2012:
Eivind Myrvold (Kaptein)
Lars Konrad Hansen (visekaptein)
Rene Damborg Jensen (Taktisk kaptein på banen)
Morten Aulund
Andreas Kristoffer Berge
Atle Mengshoel-Brevik
Fritjoff Denneche
Klas Alexander Harris
Ludvig Hedberg
Andre Halse Klaffmo
Tobias Dalgaard Limseth
Just Andre Michaelsen
Kim Orderud
Anders Thømt
Adam Pearce
David Stone
Medisinsk ansvarlig:
Anette Smith
Steel Dawn
Steel Dawn er en amerikansk postapokalyptisk action- og science fiction-film fra 1987 regissert av Lance Hool. Filmen er lagt til en dyster fremtid etter apokalypsen. Krigeren Nomad slår seg ned hos en gruppe settlere som angripes hardt av en bande som er ute etter vannet de kontrollerer. Nomad ender opp som settlernes reddende engel. Hovedrollen spilles av Patrick Swayze, mens sentrale biroller spilles av Lisa Niemi, Christopher Neame, Brion James og Anthony Zerbe.
Handling
Den ensomme krigeren Nomad vandrer gjennom ørkenen etter apokalypsen. Omsider kommer han over en gruppe settlere som er i ferd med å bli utslettet av en bande som er ute etter vannet de kontrollerer. Den ensomme krigeren blir boende sammen med dem og ender opp med å bli deres reddende engel.
Om filmen
Steel Dawn ble innspilt i Namibia.
Plottet i filmen har likhetstrekk med westernfilmen Shane.
Filmen ble en kommersiell flop da den kun innbrakte $562 000 ved amerikanske kinoer. Produksjonskostnadene er anslått til $3,5 millioner.
Den ble ikke satt opp på norske kinoer, men ble utgitt på video av Virgin Video i 1988.
El castillo de la pureza
El castillo de la pureza er en meksikansk dramafilm fra 1972 regissert av Arturo Ripstein. Filmen handler om en mann som forsøker å beskytte sin familie fra å bli "besmittet" av omverdenen. Han går til drastiske skritt og stenger dem praktisk talt inn i huset i flere år. Etterhvert tvinger han bare til å arbeide ved familiebedriften som lager rottegift. Filmen er basert på en sann historie.
Filmen ble tildelt fem Ariel-priser, blant annet for beste film.
Baur
Baur Karosserie- und Fahrzeugbau GmbH er en karosseribygger i Stuttgart, Tyskland, og har fungert som bygger av spesialbestilte BMW-cabrioleter siden 1930-tallet. De har et opparbeidet seg et renommé for utsøkt kvalitet, og har bygd prototyper for mange bilprodusenter, som for eksempel Audi, BMW, Ford, Opel og Porsche.
Baur tok patent på et egendesignet taksystem for luksusbiler i tidsrommet rundt BMW’s oppstart av serieproduserte personbiler. Baur ble etablert i 1910 og har produsert, blant annet, 1682 eksemplarer av BMW’s 1600-2 Cabriolet, 200 eksemplarer av BMW 2002 Cabriolet, 2597 eksemplarer av BMW’s E110 700 Sport Cabriolet og de fleste av de ca. 450 bygde BMW M1 (etter at Lamborghini ikke kunne oppfylle sine kontraktsmessige forpliktelser).
Fylkesvei 4728
Fylkesvei 4728 går mellom Kyrkjegata og Ferjekaien i Sauda. Veien er 310 meter lang.
Frem til 2019 hadde veien betegnelsen fylkesvei 718.
Chatsworth House
Chatsworths park er en av de mest berømte i England. Slottet inneholder en unik samling av verdifulle malerier, møbler, bøker med mer.
Malerityveriet
Et portrett av Georgiana Cavendish forsvant fra Chatsworth House, og på 1830-tallet ble det funnet hjemme hos en eldre lærerinna. Hun solgte det i 1841 for 56 pund til en kunsthandler, som gav det til en venn, kunstsamleren Wynn Ellis. Da denne døde, ble maleriet solgt på Christie's hvor det i 1876 ble kjøpt av kunsthandleren William Agnew, for rekordsummen 10 000 guinea. Det ble stjålet allerede tre uker senere av The Napoleon of Crime, Adam Worth. Det tok tohundre år innen maleriet vendte tilbake til Chatsworth House.
Ungt blod (1946)
Ungt blod (svensk: ) er en svensk dramafilm fra 1946 i regi av Ingmar Bergman. Manuset ble skrevet av Bergman og Herbert Grevenius. Som litterært forelegg hadde de Oskar Braatens skuespill Bra mennesker, som ble uroppført på Nationaltheatret i Oslo i 1930, med svensk premiere på Viktoriasalen i Stockholm i 1934. Skuespillet ble filmatisert i Norge i 1937 i regi av Leif Sinding og fikk svensk premiere med tittelen Ungt blod.
Innspillingen av Ungt blod fant sted med studiofilming hos Sandrew-ateljéerna i Stockholm og med utendørsscener fra Hellasgården og Drevviken i Stockholm.
Den hadde svensk premiere på kinoen Astoria i Stockholm i november 1946.
Handling
Maggi (som drømmer om å bli skuespiller, men har mislyktes) og David (som har avtjent ett år i fengsel for tyveri) forelsker seg i hverandre etter å ha tilbrakt ei natt sammen. Uten penger, overnattingsmuligheter og jobbutsikter trenger de seg inn i et tomt sommerhus. De blir overrasket av eieren, herr Håkansson, som er villig til å leie ut huset til dem. David får seg jobb i et gartneri i nærheten, og de får venner blant de like uformuende naboene i de omkringliggende hyttene. Maggi avslår et ekteskapstilbud fra David.
Håkansson oppsøker paret igjen og stiller dem for valget om å kjøpe huset eller å flytte ut innen en kort frist. Maggi ber David om ikke å kjøpe huset og bekjenner for ham at hun venter et barn fra et tidligere forhold. David løper rasende fra henne, men bestemmer seg så for å akseptere det fremmede barnet og å underskrive kjøpskontrakten for hytta. Når byens myndigheter får kjennskap til Maggis svangerskap tvinger de henne til å flytte inn på et fødehjem for å få barnet sitt der. På samme dag - som David får beskjed om at han vil bli avskediget grunnet sin kriminelle fortid - blir barnet dødfødt. Like etter Maggis tilbakekomst viser en tjenestemann seg på eiendommen og forteller henne at byen skal tømme området. Håkansson har solgt dem en verdiløs eiendom. I raseri over den medlidenhetsløse holdningen til denne tjenestemannen slår David ham. Han blir anklaget og stilt for domstol, men den offentlige forsvareren (som også er filmens forteller) får ham frifunnet. Maggi og David bestemmer seg for å trosse alle vansker og sammen søke etter et sted å bo.
Ningguo
Ningguo (kinesisk: 宁国; pinyin: Níngguó) er et byfylke i byprovinsen Xuancheng i provinsen Anhui i Folkerepublikken Kina.
Befolkningen var 380,867 i 1999.
Purnatsj
Purnatsj (russisk: Пурнач) er en sideelv til elva Ponoj på Kolahalvøya i Russland. Purnatsj ligger sør for hovedelva og løper parallelt med denne helt til elvene løper sammen, ca. 50 km fra Ponojs utløp i Kvitsjøen.
Saint-Augustin (Paris Metro)
Saint-Augustin er en stasjon på metroen i Paris.
Stasjonen betjener linje 9.
Brunrotte
Brunrotte (Rattus norvegicus) er en stor rotteart, med en kroppslengde på litt over 20 cm. Halen er litt under 20 cm. Brunrotten er mørkebrun på ryggen, lysere på sidene og gråhvit på magen. Den får vanligvis seks til åtte unger pr. kull, men kan unntaksvis få opp til 20 unger.
Brunrotten spredte seg i Europa i middelalderen, og fortrengte svartrotten til asiatiske områder. Brunrotta har en utrolig tilpasningsevne til ulike miljøer, og har blitt funnet i alt fra rene ørkenlandskaper til nærmest arktisk klima. Den har spredd seg over hele verden, oftest i nær tilknytning til mennesker, og nyter godt av det vi ikke spiser selv. I dag lever den overalt på jorden der det finnes mennesker. Brunrotter kan gjøre stor materiell skade, og har potensial til å spre sykdom. Den er ofte smittebærer og kan spre både pestbakterier og trikiner. Den lever gjerne i kloakker og kjellere, og kommer iblant inn i hus via avløp. Den beste forebyggingen mot brunrotter er å fjerne tilgang på mat, samt sikre bygningen slik at ikke dyrene kommer inn. Dyr som kommer inn i hus kan ofte bekjempes med klappfeller.
Utbredelse
Vi finner brunrotta (Rattus norvegicus) over hele verden, og den er også meget vanlig i store deler av Norge. Den lever spesielt i tilknytning til mennesker. Brunrotta kommer sannsynligvis fra området rundt Det kaspiske hav i Asia. I Norge finner vi den inne i hus, frittlevende ute, samt nede i kloakksystemene.
Kjennetegn
Brunrotta veier vanligvis 200-500 gram, og kroppslengden er om lag 18–25 cm. Halen er i tillegg 15–21 cm lang, hårløs, skjellbelagt, og alltid kortere enn kroppen. Halen er lys på undersiden og mørk på oversiden. Ørene er små og behåret helt ut til spissen. Pelsfargen kan variere fra grå til brun og svart.
Et karakteristisk kjennetegn hos alle rotter er gnagertennene (fortennene). De er store, krumme, meget harde og vokser kontinuerlig. Tennene er skarpe og slipes kontinuerlig mot hverandre når dyret gnager. Merker etter gnagertennene hos brunrotter er omtrent 4 mm i total bredde. Hull som brunrotter lager i bygningsmateriale er ofte rundt 5 cm i diameter, og kantene er flisete.
Brunrotter kan forveksles med andre gnagere som vånd og husmus. Vånden går aldri inn i hus, men graver ganger i jorda hvor den ødelegger plener og planter. Vånden ser litt ut som en klumpete rotte med korte bein og butt snute. Man skiller husmus og skogmus fra brunrotta på størrelsen, selv om det kan være vanskelig å skille en ung rotte fra en voksen husmus. En ung rotte er allikevel alltid større enn en voksen husmus. Brunrotta kan også forveksles med svartrotta (Rattus rattus) som tidligere var vanlig i Norge. I dag finnes det imidlertid ingen kjente bestander av svartrotte i Norge.
Avføringen fra brunrotter er normalt svart av farge, men kan faktisk opptre i mange andre farger avhengig av hva dyrene har spist. Den er stor (størrelsen er selvfølgelig avhengig av dyrets størrelse) og rektangulær, 1,2-2,5 cm lang, ofte butt i den ene enden, vanligvis skinnende svart, og den kan holde seg myk i opptil en dag. En brunrotte produserer vanligvis 40-50 slike ekskrementer pr. dag. Brunrotta samler ofte sine ekskrementer på spesielle steder, såkalte «rotte-toaletter». Ekskrementer fra andre dyr kan enkelte ganger forveksles med rottelort. Dette gjelder spesielt ekskrementer fra flaggermus og piggsvin. Flaggermuslort er betydelig mindre og inneholder bare insektrester, og den smuldrer lett opp om man tar på den. Ekskrementer fra piggsvin er normalt mye større enn dem fra rotter, og de inneholder bare insektrester, litt plantemateriale og ofte sandkorn.
Man kan også bruke fotspor i støv (eventuelt talkum/mel som er strødd ut) for å bestemme hvilket dyr man har med å gjøre. Brunrotter har fire tær på frembeina, og fem tær på bakbeina. Brunrotter etterlater et 2,0-2,5 cm langt avtrykk av bakfoten, og ofte lager de slepespor av halen mellom fotavtrykkene.
Livssyklus
Brunrotta yngler hovedsakelig om våren og høsten. Drektighetsperioden varer i 22 dager, og et kull består vanligvis av 8-12 unger, men opptil 20 unger har vært observert. Antall kull pr. år er vanligvis rundt 4-7. Rotter blir kjønnsmodne allerede ved 2-3 måneders alder. Levetiden er vanligvis bare rundt et år, men dette kan variere mye avhengig av miljøforholdene.
Atferd
Brunrotter er hovedsakelig aktive om natten. De kan allikevel ofte sees på dagtid innendørs, spesielt på steder der antall dyr er høyt. De liker seg på mørke og skyggefulle områder. Vandringsveier og territorium markeres hyppig med urin. De bruker luktesansen og følsomme værhår/kroppshår for navigasjon.
Brunrotta er flink til å klatre. Den kan klatre rett opp vegger om de ikke er for glatte, og den kan klatre på ledninger, tauverk, greiner osv. En rotte kan hoppe opptil 90 cm høyt og over en meter langt. De kan hoppe ned fra høyder på 16-17 meter uten å ta skade. Brunrotter er kjent for å kunne grave seg langt nedover i bakken. Slike hull og ganger har oftest en diameter på rundt 8 cm, og finnes ofte nær vegger og under paller, containere og annet som står på bakken. For å finne ut om hullene er aktive kan man tette de forsiktig igjen med litt papir og se om det blir borte. En annen gnager som ofte lager ganger på plener og under busker og trær, men som ikke kommer inn i hus er vånd. Brunrotta er svært dyktig til å svømme. Brunrotta kan ofte være nært knyttet til vann, og det er vanlig å finne rottebol og utgravde ganger i elvebredder.
Brunrotter bygger seg bol/reir. I bolet sover dyrene, de føder unger og fostrer opp disse, de rengjør pelsen, og spiser mat som er hamstret. Bolet gir dyrene varme og beskyttelse mot det ytre miljøet og fiender. Et godt og sikkert plassert bol er derfor svært viktig for dyrenes overlevelse. Det er en fordel for dyrene at bolet blir plassert i et område som er varmt, og som i tillegg er i nærheten av mat og vann. Man kan ofte finne rottebol i vegger, gulv, tak, under søppel og skrot, under maskiner som avgir varme, under paller og lignende. Brunrotter graver også ofte bol utendørs under f.eks. containere som er plassert på bakken.
Brunrotta gnager for å undersøke og utforske ting, for å komme til mat, eller for å prøve å komme seg gjennom en hindring, f.eks. en vegg. De gnager ikke for å slite ned tennene, men de har derimot en naturlig atferd hvor de er avhengig av tenner som vokser kontinuerlig, for ellers ville tannsettet blitt raskt nedslitt. Dyrene gnager i opptil 2% av sin våkne tid. Tennene er skarpe og sterke, og de kan gnage seg gjennom mange forskjellige materialer som treverk, blyplater, aluminiumbeslag, vinyl, plast og porøs betong. Gnagertennene hos rotter og mus er bøyd innover. Det betyr at de ikke kan klare å gnage på flate, harde overflater, men at de er avhengige av ujevnheter og kanter for å begynne gnagingen.
En brunrotte har vanligvis en aksjonsradius på 8-30 meter fra bolet sitt. Det er miljøet som bestemmer hvor langt dyrene vil bevege seg. Har de rikelig tilgang på mat, trenger de naturlig nok ikke å bevege seg over store avstander. Der matmangelen blir stor kan brunrotta foreta vandringer på hundrevis av meter, enkelte ganger kilometervis. Rotter blir også forflyttet med menneskets hjelp, f.eks. med varer som fraktes med bil, tog, båt og lignende.
Fødeopptak
Brunrotter er regnet som altetende, selv om frø og korn ofte ser ut til å foretrekkes. En voksen rotte trenger 22-30 gram med mat pr. dag. Brunrotta er imidlertid svært avhengige av tilgang på væske for å overleve, og trenger 15-30 ml vann daglig. Ofte får de i seg nok væske ved at de har tilgang til sluk eller ved å slikke kondens på rør inne i bygninger. Fødeopptaket hos rotter skjer hovedsakelig tidlig og sent på natten.
Neofobi og åtevegring
Brunrotter kan vise frykt for ny ukjent mat, nye gjenstander og fremmede lukter i miljøet sitt. Dette kalles neofobi. Graden av neofobi varierer mye mellom ulike rotter. Brunrotter kan også utvise noe som kalles åtevegring. En rotte som ikke vil spise mat/åte i det hele tatt utviser primær åtevegring. En rotte som har blitt syk av mat den har spist vil senere kunne unngå akkurat slik mat. Dette fenomenet kalles sekundær åtevegring. Rottegift gir derfor ikke skade eller ubehag før etter flere dagers bruk, for å unngå denne reaksjonen.
Brunrotta som skadedyr
Brunrotta er regnet som et av de viktigste skadedyrene på verdensbasis. I tillegg til den direkte økonomiske skaden de er årsak til, har de potensial til å spre sykdom. Det er svært vanlig at mennesker er redde for brunrotter, og selv om denne frykten som oftest er ubegrunnet, så skal man ikke overse betydningen av den.
Når brunrotta lever i og rundt bygninger medfører det nesten alltid konflikter med menneskelige interesser, og de kan medføre betydelige økonomiske tap spesielt i bygninger der næringsmidler lagres og produseres. Brunrotta spiser nesten alt mulig, og de vil derfor spise på all slags mat og dyrefôr de kan få tilgang til. Man har derfor et direkte økonomisk tap på grunn av hva de spiser. I tillegg forurenser de mat og området rundt med urin og ekskrementer, noe som direkte kan ødelegge varene. De kan også ødelegge innpakninger for mat og dyrefôr. Brunrotta påfører strukturelle skader på bygninger pga. gnaging og bolbygging. De kan ødelegge vegger, gulv, dører og tak ved å gnage hull i disse. Man ser ofte skader i isolasjonsmaterialer inne i bygninger der det er brunrotter. Videre kan de gjøre stor skade på møbler, klær, gardiner, bøker, malerier og lignende. Det er heller ikke ukjent at de kan gnage på vann- og avløpsrør, og på den måten medføre vannskader. Noe av det alvorligste er at rotter ofte gnager på strømledninger, noe som kan øke risikoen for kortslutning og brann. Datakabler og telefonledninger kan også være spesielt utsatt. Dyr som dør inne i vegger og gulv kan forårsake et betydelig luktproblem.
Kan brunrotter smitte mennesker med sykdommer?
Brunrotter har en atferd som ofte bringer dem i kontakt med både kloakk og søppelrester, samt fødevarer for mennesker og dyr. På verdensbasis er brunrotta reservoarer for en hel rekke smittsomme virus-, bakterie- og parasittsykdommer, og de kan utgjøre en reell helsefare for mennesker. Rotter på skip som kommer til Norge fra utlandet kan være bærere av potensielt farlige sykdommer.
I Norge derimot er risikoen for smitte mindre, og det er nok i første rekke diaréfremkallende bakterier som er det største problemet. Allikevel blir det årlig registrert en del andre sykdommer som blir overført fra gnagere til mennesker i Norge. Man har derfor nulltoleranse overfor gnagere i næringsmiddelbedrifter, samt på steder der det selges mat. Brunrotter kan også fremkalle alvorlige allergiske reaksjoner hos enkelte mennesker. De kan i tillegg bite mennesker, selv om dette skjer sjelden i Norge. Dette kan gi alvorlige sårskader spesielt hvis forsvarsløse spedbarn blir bitt.
Enkle tiltak kan redusere risikoen for smitte av sykdom fra brunrotter til mennesker. Ved rengjøring av bygninger hvor det har vært eller er gnagere bør det anvendes fuktig klut. Kosting og støvsuging kan føre til at partikler som forårsaker sykdom virvles opp. For ekstra beskyttelse kan munnbind og gummihansker benyttes. Sykdommer som overføres gjennom ekskrementer fra gnagere kan unngås ved rotte- og musesikring av bygninger samt sikker lagring av matvarer. Man bør bruke hansker når man tar i gnagere for å unngå bitt både fra dyret selv og fra eventuelle lopper og lus.
Forebygging og sikring
Det viktigste tiltaket man kan gjøre for å redusere problemer med brunrotter innendørs er å hindre dyrene i å komme inn. En bekjempelse som gjennomføres uten først å utføre sikring vil bare medføre at nye problemer raskt oppstår etter at bekjempelsen er over. Man kan ofte se at dårlig bygningsarbeid er årsaken til at brunrotter har kommet seg inn, selv om materialene i seg selv er rottesikre.
For å sikre et hus mot brunrotter må alle åpninger større 12 mm stenges. I praksis vil det lønne seg å sikre alle åpninger som er større enn 6 mm, fordi man da også vil holde mus ute. Kjellervinduer må være hele og ventilasjonsåpninger bør sikres med kraftig metallnetting. Dører må slutte tett til karmen, og på steder som er spesielt utsatt for gnagere kan metallbeslag festes nederst på dørene for å hindre at dyrene gnager seg gjennom. Alle vegger må være fri for hull og sprekker. Rørgjennomføringer sikres med betong, spesiallaget tettepasta eller galvaniserte plater, og sluk tettes med rist. Kjellergulv bør være støpt. I områder med mye rotter i kloakknettet kan man enkelte ganger oppleve at rotter får tilgang på bygninger gjennom toaletter. Her finnes det egne ”flappventiler” som kan monteres i toalettets vannlås.
Brunrotta kan klatre, og derfor må også åpninger høyt oppe på bygningen sikres. Greiner fra trær må ikke henge inn over tak. Overgangen mellom grunnmur og vegg er ofte utsatt. På spesielt utsatte bygninger kan man feste glatte metallplater på veggen, eventuelt legge inn områder med andre glatte materialer, f.eks. glatt maling, slik at dyrene ikke kan klatre opp. Slike sperrer bør være minst 40 cm høye, og må festes et godt stykke opp på veggen slik at dyrene ikke kan hoppe fra bakken og over dem. Rotter kan også klatre på både inn- og utsiden av rør (f.eks. rør fra takrenner), og derfor må også slike installasjoner sikres. Netting i rør fra tak bør være festet slik at de lett kan tas av for å fjerne løv og skitt slik at ikke røret går tett. Det finnes også egne såkalte flappventiler som kan festes på slike rør. Disse åpner seg utover når vannet presser på, mens de ellers er stengt. Disse kan imidlertid ofte være problematiske i bruk i områder som er utsatt for snø og is. Brunrotter kan også klatre på ledninger og tauverk, og slike installasjoner kan sikres med plater eller trakter som festes rundt ledningen/tauverket. Slike plater/trakter må stikke minst 30–45 cm ut fra objektet som sikres.
Før en sikring av bygningen kan utføres må man finne ut hvordan dyrene kommer seg inn og hvor de oppholder seg. Hvor finner dyrene mat og vann, og hvor er vandringsveiene de benytter? Det er også viktig å finne ut om områder utendørs kan opprettholde bestander av gnagere som kan trekke inn i bygninger på et senere tidspunkt. Slike områder kan være kloakknettet, vegetasjonsområder tett inntil bygningen, og andre områder som inneholder tilgang på mat og vann.
Opprydding (sanering)
Et stort rotteproblem skyldes alltid at dyrene har rikelig tilgang på mat, vann, bolplasser og skjul. For å lykkes med en bekjempelse kreves det nesten alltid en grundig opprydding (sanering) i området der rottene utgjør et problem. Området utendørs og innendørs må ryddes for søppel og matrester slik at tilgangen på mat, vann og bolplasser reduseres. Høyt gress og busker tett inntil bygninger må holdes nede eller fjernes. Alt som kan gi rotter bolplass, f.eks. stabler med gamle bildekk, paller, esker osv må fjernes. Nedfallsfrukt må fjernes, og eventuell kompost må sikres slik at rotter ikke får tilgang på mat. Mating av fugler utendørs kan også medføre at gnagere får tilgang på mat. Mat for hunder og katter utendørs kan livnære store bestander av gnagere. Søppeldunker og søppelrom må gjøres sikre.
Feller
Det er viktig å huske på at rotter lever i et tredimensjonalt rom, og at feller også må plasseres høyt oppe og ikke bare nede ved gulvet. Den beste fellen for privatpersoner er den velkjente klappfellen som effektivt dreper dyret når det forsøker å ta åten på fellen. Det finnes også levendefangende feller som kan fange flere dyr samtidig. Det kan imidlertid være vanskelig å fange brunrotter i feller fordi de ofte er så redde for nye ting i omgivelsene. Det er derfor viktig at man er tålmodig og lar dyrene bli vant til fellene. Limfeller er ikke tillatt brukt.
Klappfeller settes langs vegger, under skap, på hyller på de stedene der man har funnet ut at dyrene ferdes. Fellene plasseres slik at utløsermekanismen vender inn mot veggen. Ofte vil det lønne seg å sette opp to feller ved siden av hverandre. Disse bør være ca. 2–3 cm fra hverandre. Eventuelt kan fellene plasseres to og to etter hverandre langs veggen med utløseren i ytterenden. Det er ofte slik at jo flere feller man benytter, jo bedre blir bekjempelsen. Husk at aksjonsradiusen til rotter kan være svært begrenset, og at fellene derfor må stå tett. Fellene bør ettersees så ofte som mulig, men ikke flyttes fordi dyrene da vil kunne bli mistenksomme. Man må ofte smøre seg med litt tålmodighet fordi dyrene ofte vil unngå fellene i starten.